
Viktoria tn 25 maaüksusele sihtotstarbe määramine

1. Asjaolud ja menetluse käik
Narva Linnavalitsuse 03.10.2018. a korraldusega nr 842-k nõustuti Narva linnas, Viktoria tn 25 maaüksuse riigi omandisse jätmisega. Maakatastriseaduse § 20 lõike 7 kohaselt määrati maareformi käigus hoonestamata maaüksusele sihtotstarbeks sihtotstarbeta maa.
Tartu Maakohtu kinnistusosakonna kinnistusregistriosa nr 14265650 all on tehtud esimesse jakku sissekanne aadressiga Viktoria tn 25, katastritunnus 51101:001:1131, sihtotstarve sihtotstarbeta maa 100%, kinnistu pindala 1014 m².
18.04.2023. a võõrandati riigi omandis olev kinnistu eraomandisse. Et kõnesoleva maaüksuse osas on maareform lõpetatud, siis määratakse maa sihtotstrve maakatastriseaduse § 18 sätestatud alustel. 
[bookmark: _GoBack]Kuna maaüksusel asub mahajäetud, osaliselt lagunenud, kasutusest väljas, pooleliolev ehitis ning Ehitisregistris andmed ehitiste kohta puuduvad, peetakse maaüksust hoonestuseta.
Maakatastriseaduse § 18 lõike 1 punkti 1 alusel määratakse hoonestamata katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel. 
Kuna Viktoria tn 25 maaüksuse osas ei ole detailplaneeringut koostatud, siis määratakse maaüksusele maa sihtotstarve kehtiva üldplaneeringu alusel.
Maaüksus asub Narva linna Kudruküla linnaosas, hooajalise elamute ja suvilate piirkonnas (aiandusühistu Victoria Aiamaad piirides), kus on üldplaneeringu kohaselt maa kasutuse juhtotstarve "hooajalise elamumaa", mis vastab maakatastriseaduse § 181 punktis 1 määratud katastriüksuse sihtotstarbele "elamumaa".
20.04.2023. a on saadetud kõnesoleva kinnistu omanikele e-posti teel tutvumise ja arvamuse või vastuväidete esitamise eesmärgil korralduse eelnõu ning samal päeval on saadud kinnitus, et omanikud on maa sihtotstarbe muutmisega nõus.

2. Õiguslikud alused
[bookmark: para18lg1]2.1	Maakatastriseaduse § 18 lõike 1 punkti 1 kohaselt määrab linna- või vallavalitsus ehitisteta katastriüksusele käesoleva seaduse §-s 181 nimetatud sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel; 
2.2	Narva Linnavolikogu 24.01.2013. a otsusega nr 3 kehtestatud Narva linna üldplaneering.

3. Otsus
Määrata Viktoria tn 25 (51101:001:1131) maaüksusele sihtotstarve elamumaa 100% (001; E).

4. Rakendussätted
4.1	Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti Ida-Viru maakonna katastri registriosakonnale ja kinnistu omanikele;
4.2	Korraldus jõustub teatavakstegemisest;
4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

